CELEX: 32002D0878
Language: el
Date: 2002-11-06 00:00:00
Title: 2002/878/ΕΚ: Απόφαση της Επιτροπής, της 6ης Νοεμβρίου 2002, περί θεσπίσεως των σχεδίων δειγματοληψίας και των διαγνωστικών μεθόδων για την ανίχνευση και την επιβεβαίωση της παρουσίας των ασθενειών των μαλακίων βοναμίωσης (Bonamia ostreae) και μαρτειλίωσης (Marteilia refringens) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 4327]

Avis juridique important

|

32002D0878

2002/878/ΕΚ: Απόφαση της Επιτροπής, της 6ης Νοεμβρίου 2002, περί θεσπίσεως των σχεδίων δειγματοληψίας και των διαγνωστικών μεθόδων για την ανίχνευση και την επιβεβαίωση της παρουσίας των ασθενειών των μαλακίων βοναμίωσης (Bonamia ostreae) και μαρτειλίωσης (Marteilia refringens) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 4327]  

Επίσημη Εφημερίδα αριθ. L 305 της 07/11/2002 σ. 0057 - 0058

Απόφαση της Επιτροπήςτης 6ης Νοεμβρίου 2002περί θεσπίσεως των σχεδίων δειγματοληψίας και των διαγνωστικών μεθόδων για την ανίχνευση και την επιβεβαίωση της παρουσίας των ασθενειών των μαλακίων βοναμίωσης (Bonamia ostreae) και μαρτειλίωσης (Marteilia refringens)[κοινοποιηθείσα υπό τον αριθμό Ε(2002) 4327](Κείμενο που παρουσιάζει ενδιαφέρον για τον ΕΟΧ)(2002/878/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/67/EΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση ζώων και προϊόντων υδατοκαλλιέργειας στην αγορά(1), όπως τροποποιήθηκε τελευταία από την οδηγία 98/45/EΚ(2), και ιδίως το άρθρο 15,Εκτιμώντας τα ακόλουθα:(1) Για να ληφθούν υπόψη οι σημειούμενες εξελίξεις στην επιστημονική γνώση, την πρακτική πείρα και τις διεθνείς κατευθυντήριες γραμμές, χρειάζεται να επικαιροποιηθούν τα σχέδια και οι μέθοδοι που ορίζονται στην απόφαση 94/306/ΕΚ της Επιτροπής, της 16ης Μαΐου 1994, για τη θέσπιση των σχεδίων δειγματοληψίας και των διαγνωστικών μεθόδων όσον αφορά την ανίχνευση και επιβεβαίωση της παρουσίας ορισμένων ασθενειών των μαλακίων(3).(2) Οι εμπειρογνώμονες συμφωνούν ότι είναι ενδεδειγμένα τα σχέδια δειγματοληψίας και οι διαγνωστικές μέθοδοι που θεσπίζονται στην ισχύουσα έκδοση του εγχειριδίου διάγνωσης του διεθνούς γραφείου επιζωοτιών (OIE) για τις νόσους υδρόβιων ζώων, όσον αφορά τη βοναμίωση (Bonamia ostreae) και τη μαρτειλίωση (Marteilia refringens) και όσον αφορά την αφύσικη θνησιμότητα. Ως εκ τούτου, η δειγματοληψία και η διάγνωση αυτών των ασθενειών σε σχέση με την αναγνώριση εγκεκριμένων ζωνών και εκμεταλλεύσεων και για την εξέταση αποθεμάτων όταν σημειώνεται αφύσικη θνησιμότητα θα πρέπει να εκτελούνται σύμφωνα με την τρίτη έκδοση, του 2000, του ανωτέρω εγχειριδίου.(3) Θα πρέπει, επομένως, να καταργηθεί η απόφαση 94/306/ΕΚ και να αντικατασταθεί από την παρούσα απόφαση.(4) Για την εφαρμογή αυτών των νέων απαιτήσεων πρέπει να προβλεφθεί επαρκές χρονικό διάστημα.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι δειγματοληπτικές και διαγνωστικές μέθοδοι για την ανίχνευση και την επιβεβαίωση της βοναμίωσης (Bonamia ostreae) και της μαρτειλίωσης (Marteilia refringens) στα μαλάκια σε περίπτωση αφύσικης θνησιμότητας και για την αναγνώριση εγκεκριμένων (απαλλαγμένων) ζωνών και ιχθυοτροφείων ορίζονται στο παράρτημα.Άρθρο 2Καταργείται η απόφαση 94/306/EΟΚ.Οι παραπομπές στην καταργούμενη απόφαση θεωρούνται ως παραπομπές στην παρούσα απόφαση.Άρθρο 3Η παρούσα απόφαση εφαρμόζεται από τις 6 Ιανουαρίου 2003.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 6 Νοεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 46 της 19.2.1991, σ. 1.(2) ΕΕ L 189 της 3.7.1998, σ. 12.(3) ΕΕ L 133 της 28.5.1994, σ. 51.ΠΑΡΑΡΤΗΜΑΔειγματοληπτικές και διαγνωστικές μέθοδοι για την ανίχνευση και επιβεβαίωση της βοναμίωσης (bonamia ostreae) και της μαρτειλίωσης (marteilia refringens)Οι δειγματοληπτικές και διαγνωστικές μέθοδοι προς εφαρμογή, συμπεριλαμβανομένων των τεχνικών, των διαδικασιών εξέτασης και των μέσων που χρησιμοποιούνται, της τυποποίησής τους και της ερμηνείας των αποτελεσμάτων, για την ανίχνευση και επιβεβαίωση της βοναμίωσης (Bonamia ostreae) και της μαρτειλίωσης (Marteilia refringens) σε μαλάκια σε περίπτωση αφύσικης θνησιμότητας και για την αναγνώριση των εγκεκριμένων (απαλλαγμένων) ζωνών και ιχθυοτροφείων πρέπει να είναι σύμφωνες με αυτές που καθορίζονται στο εγχειρίδιο διάγνωσης του OIE για τις νόσους των υδρόβιων ζώων, τρίτη έκδοση 2000, μέρος 3 - νόσοι των μαλακίων: κεφάλαιο I.2 (γενικές πληροφορίες), κεφάλαιο 3.1.1 (βοναμίωση) και κεφάλαιο 3.1.3 (μαρτειλίωση).